प्रधानमंत्री मोदी ने कुंभ स्नान के बाद एक बहुत मह्त्वपूर्ण राजनीतिक संदेश देते हुए सफाईक्रमियों के पैर धोते हुए कुंभ को स्वच्छ बनाए रखने के लिए उन्हें सम्मानित किया .ऐसा करने वाले वो पहले प्रधानमंत्री बने. प्रधानमंत्री ने कहा कि ये पल उनके साथ जीवन भर रहेगा.ऐसा करते हुए उनकी जो तस्वीरे मीडिया में छाईं उस पर दोनों तरफ की प्रतिक्रियाए जम कर आ रही हैं. उसका खूब आंकलन हो रहा है. राजनीतिक प्रतिक्रियाए भी आ रही है. दलितों की बड़ी नेता मायावती बीजेपी के मुताबिक प्रधानमंत्री के इस कदम से परेशान हैं. मायावती ने ट्वीट कर कहा चुनाव के समट संगम में शाही स्नान करने से मोदी सरकार की चुनावी वादाखिलाफी , जनता से विश्वासघात और अन्य प्रकार की सरकारी जुल्म ज्यादती व पाप क्या धुल जाएंगे. प्रधानमंत्री मोदी के कुंभ मेले में पांच सफाईक्रमी के पांव धोने से क्या सरकारी जुल्म ज्यादती और पाप धुल जाएंगे.
hin_Deva